สถานีลาดพร้าว

สถานีลาดพร้าว (Lat Phrao station) เป็นสถานีรถไฟฟ้าที่ตั้งอยู่บริเวณทางแยกรัชดา–ลาดพร้าว (จุดตัดระหว่างถนนรัชดาภิเษกกับถนนลาดพร้าว) ในพื้นที่เขตจตุจักร กรุงเทพมหานคร เป็นจุดเชื่อมต่อสถานีรถไฟฟ้าในเส้นทางรถไฟฟ้ามหานคร สายเฉลิมรัชมงคล และรถไฟฟ้ามหานคร สายนัคราพิพัฒน์ ทั้งสองสถานีเป็นสถานีที่อยู่ภายใต้การดูแลของการรถไฟฟ้าขนส่งมวลชนแห่งประเทศไทย

**สถานีรถไฟฟ้ามหานคร สายเฉลิมรัชมงคล สถานีลาดพร้าว**
สถานีลาดพร้าว (รหัส: BL15) เป็นสถานีรถไฟฟ้าใต้ดินในเส้นทางรถไฟฟ้ามหานคร สายเฉลิมรัชมงคล ที่ถนนลาดพร้าว กรุงเทพมหานคร ตั้งอยู่ในย่านธุรกิจ สถานศึกษา สถานที่ราชการ และที่พักอาศัยบริเวณตอนต้นของถนนลาดพร้าว

**ที่ตั้ง**
ถนนลาดพร้าว บริเวณทิศตะวันตกเฉียงเหนือของทางแยกรัชดา–ลาดพร้าว จุดบรรจบถนนลาดพร้าวและถนนรัชดาภิเษก ในพื้นที่แขวงจอมพล เขตจตุจักร กรุงเทพมหานคร
สถานีลาดพร้าวตั้งอยู่ในย่านที่พักอาศัยหนาแน่นใจกลางเมืองบริเวณถนนลาดพร้าวตอนต้น และอยู่ใกล้กับสถานศึกษาและสถานที่ราชการหลายแห่ง โดยเฉพาะหน่วยงานด้านศาลยุติธรรม ซึ่งสถานีลาดพร้าวได้ตั้งชื่อ เพื่อสื่อถึงที่ตั้งสถานีที่ถนนลาดพร้าวช่วงกลาง และเป็นสถานีสำคัญสำหรับเชื่อมต่อการเดินทางจากถนนลาดพร้าวส่วนที่เหลือที่ยังไม่มีรถไฟฟ้าเข้าถึง เช่น ย่านโชคชัยสี่, วังทองหลาง และบางกะปิ ซึ่งต่อมาได้มีการก่อสร้างรถไฟฟ้าสายสีเหลืองผ่านย่านดังกล่าว
ในช่วงแรกที่รถไฟฟ้ามหานครเปิดให้บริการ ผู้โดยสารส่วนมากมักสับสนระหว่างสถานีลาดพร้าวกับสถานีพหลโยธิน ที่อยู่บริเวณปากทางลาดพร้าว อันเป็นที่ตั้งของศูนย์การค้าเซ็นทรัล ลาดพร้าว ซึ่งผู้โดยสารคุ้นเคยกันดีอยู่แล้ว บางส่วนอาจเห็นว่าบริเวณห้าแยกลาดพร้าวมีความโดดเด่นเป็นจุดหมายตา และน่าจะเหมาะสมสำหรับชื่อสถานีลาดพร้าวมากกว่า ดังนั้นจึงมีผู้โดยสารส่วนหนึ่งที่ต้องการเดินทางไปห้างเซ็นทรัลลาดพร้าว แต่ลงรถผิดที่สถานีลาดพร้าว ทำให้เจ้าหน้าที่ทั้งบนขบวนรถและในสถานีลาดพร้าวจำเป็นต้องประกาศเตือนให้ผู้โดยสารต้องลงรถที่สถานีพหลโยธินให้ถูกต้อง หากต้องการเดินทางไปยังเซ็นทรัลลาดพร้าว

**รายละเอียด**

**= สีสัญลักษณ์ =**
ใช้สีฟ้าตกแต่งกระเบื้องที่เสา ผนังและขอบด้านบนของแนวประตูกั้นชานชาลา

**= รูปแบบ =**
เป็นสถานีใต้ดิน กว้าง 22 เมตร ยาว 258 เมตร ระดับชานชาลาอยู่ลึก 18 เมตรจากผิวดิน เป็นชานชาลาแบบเกาะกลาง (Station with Central Platform)

**= ทางเข้า–ออก =**
ทางเข้า–ออกที่ 4 อาคารจอดแล้วจร- 1 ซอยลาดพร้าว 26, ทางแยกรัชดา–ลาดพร้าว, ป้ายรถประจำทางไปห้าแยกลาดพร้าว- 2 ซอยลาดพร้าว 24- 3 ซอยลาดพร้าว 17, ป้ายรถประจำทางไปบางกะปิ - 4 อาคารจอดแล้วจร, ซอยลาดพร้าว 21, ศาลแขวงพระนครเหนือ, ป้ายรถประจำทางถนนรัชดาภิเษกไปแยกรัชโยธิน, yellow สถานีลาดพร้าว (ลิฟต์)

**= การจัดพื้นที่ในตัวสถานี =**
แบ่งเป็น 4 ชั้น ประกอบด้วย- 1 ทางเดินเชื่อมอาคารจอดแล้วจรและกูร์เมต์ มาร์เก็ต (เฉพาะทางออก 4)- 2 ชั้นร้านค้า- 3 ชั้นออกบัตรโดยสาร- 4 ชั้นชานชาลา

**แผนผัง**

**ศูนย์การค้าภายในสถานี**
ภายในสถานีลาดพร้าวได้จัดให้มีส่วนร้านค้าหรือเมโทรมอลล์ ที่ชั้นบนสุดของสถานี โดยกลุ่มเดอะมอลล์ได้ดำเนินการเช่าพื้นที่ทั้งชั้นจาก บริษัท บางกอกเมโทรเน็ตเวิร์ค จำกัด เพื่อเปิดสาขาของกูร์เมต์ มาร์เก็ต ที่สถานีแห่งนี้ โดยเปิดในรูปแบบของซูเปอร์มาร์เก็ตขนาดกลาง (2,000 ตารางเมตร) เน้นสินค้าบริโภคประเภทซื้อกลับบ้านและร้านอาหารระดับห้าดาวที่รังสรรค์โดยเชฟฝีมือคุณภาพ ทั้งนี้ชั้นดังกล่าวได้รับการปรับปรุงเพื่อเปิดทางเข้ากูร์เมต์ มาร์เก็ต ซึ่งตั้งอยู่ที่ชั้นใต้ดินของอาคารจอดแล้วจร แต่การบริหารพื้นที่และร้านค้าภายในสถานี กลุ่มเดอะมอลล์จะเป็นผู้ดำเนินการเองทั้งหมด เปิดให้บริการ 19 กันยายน พ.ศ. 2560

**สถานีรถไฟฟ้ามหานคร สายนัคราพิพัฒน์ สถานีลาดพร้าว**
สถานีลาดพร้าว (รหัส: YL01) เป็นสถานีรถไฟฟ้ามหานครแบบยกระดับในเส้นทางสายนัคราพิพัฒน์ ยกระดับเหนือลานกิจกรรมอเนกประสงค์ของอาคารจอดแล้วจร สถานีลาดพร้าว ถนนรัชดาภิเษก ในพื้นที่เขตจตุจักร กรุงเทพมหานคร

**ที่ตั้ง**
ลานกิจกรรมอเนกประสงค์ภายในพื้นที่ของอาคารจอดแล้วจร สถานีลาดพร้าว บริเวณทิศเหนือของทางแยกรัชดา–ลาดพร้าว ในพื้นที่แขวงจอมพล เขตจตุจักร กรุงเทพมหานคร
สถานีแห่งนี้เป็นสถานีของโครงการรถไฟฟ้ามหานคร สายนัคราพิพัฒน์แห่งเดียวที่ไม่ได้ตั้งอยู่บนถนน เนื่องจากบริเวณทางแยกรัชดา–ลาดพร้าวมีโครงสร้างสะพานข้ามแยกและสะพานเชื่อมต่ออาคารจอดแล้วจรซึ่งเป็นสะพานลอยที่ก่อสร้างขึ้นเมื่อครั้งดำเนินงานโยธาของรถไฟฟ้ามหานคร สายเฉลิมรัชมงคลตั้งอยู่ จึงทำให้ไม่สามารถตั้งสถานีบนถนนได้เหมือนกับสถานีอื่น ๆ ของโครงการ อย่างไรก็ตามในแผนการศึกษาส่วนต่อขยายรถไฟฟ้าสายสีเหลืองช่วงลาดพร้าว–รัชโยธิน ได้มีการกำหนดแนวเส้นทางให้ย้อนกลับไปตั้งอยู่บริเวณเกาะกลางถนนรัชดาภิเษก ด้วยการเบี่ยงเส้นทางกลับหลังพ้นสะพานข้ามแยกลาดพร้าว และให้เบี่ยงกลับไปใช้ทางเท้าและพื้นที่สถานีตำรวจนครบาลพหลโยธินตามเดิมเพื่อสิ้นสุดโครงการต่อไป
ทั้งนี้ตามแผนงานเดิมของโครงการฯ สถานีแห่งนี้จะใช้ชื่อว่า สถานีรัชดา–ลาดพร้าว เพื่อสื่อถึงที่ตั้งและไม่ให้ซ้ำกับสถานีลาดพร้าวของรถไฟฟ้ามหานคร สายเฉลิมรัชมงคล แต่ในเอกสารข้อเสนอการร่วมลงทุนทาง รฟม. ได้เปลี่ยนไปใช้ชื่อสถานีเป็น สถานีรัชดา ซึ่งเป็นชื่อตามรายงานการวิเคราะห์ผลกระทบทางสิ่งแวดล้อม จนภายหลังการลงนามในสัญญาสัมปทานโครงการกับ บริษัท อีสเทิร์น บางกอกโมโนเรล จำกัด หรืออีบีเอ็มไปแล้ว ทาง รฟม. จึงได้มีการประกาศเปลี่ยนชื่อสถานีอีกครั้งเป็น สถานีลาดพร้าว เนื่องจากทาง รฟม. เห็นว่าการใช้ชื่อสถานีรัชดาจะทำให้เกิดความสับสนกับสถานีรัชดาภิเษกของสายเฉลิมรัชมงคล ซึ่งอยู่ถัดจากสถานีแห่งนี้ไปประมาณหนึ่งกิโลเมตร จึงมีความเห็นให้ใช้ชื่อสถานีนี้ให้เหมือนกับสถานีของสายเฉลิมรัชมงคลจะเป็นการดีที่สุด

**รายละเอียด**

**สีสัญลักษณ์**
ใช้สีเหลืองตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้า สายนัคราพิพัฒน์

**รูปแบบ**
เป็นสถานียกระดับกว้าง 22.7 เมตร ยาว 140 เมตร มีช่วงพื้นที่รองรับรางรถไฟยาว 135 เมตร ความสูง 4 ชั้น ประกอบด้วยชั้นลอยซึ่งเชื่อมต่อกับอาคารจอดแล้วจร ชั้นจำหน่ายบัตรโดยสารและชั้นชานชาลา โดยระดับชานชาลาอยู่สูง 19 เมตรจากผิวดิน เป็นแบบชานชาลาด้านข้าง มีประตูอัตโนมัติกั้นชานชาลาแบบครึ่งความสูง

**ทางเข้า–ออก**
ประกอบด้วยทางขึ้น–ลง ได้แก่- 1 กรมส่งเสริมการค้าระหว่างประเทศ (บันไดเลื่อน, ลิฟต์)- 2 ทางแยกรัชดา–ลาดพร้าว (บันไดเลื่อน, ลิฟต์)- 3 สกายวอล์กเชื่อม blue สถานีลาดพร้าว (บันไดเลื่อน)- 4 อาคารจอดแล้วจร blue สถานีลาดพร้าว (ลิฟต์)- 5 อาคารจอดแล้วจร, ศาลแขวงพระนครเหนือ (บันไดเลื่อน เฉพาะชั้น U2–U3)

**แผนผัง**
เนื่องจากเป็นสถานีปลายทาง ผู้โดยสารที่มาจากสถานีสำโรงถึงแล้วจะต้องลงจากขบวนทั้งหมดที่ชานชาลา 2 จากนั้นขบวนรถจะกลับทิศบริเวณสุดราง เพื่อมุ่งหน้ามารับผู้โดยสารที่ชานชาลา 1 ฝั่งตรงข้าม

**สิ่งอำนวยความสะดวก**
อาคารจอดแล้วจร ก่อนการก่อสร้างสายนัคราพิพัฒน์- อาคารจอดแล้วจร เป็นอาคารจอดรถ 9 ชั้น ความจุ 2,500 คัน- ลิฟท์สำหรับผู้พิการ ทางเข้า–ออกหมายเลข 4 (อาคารจอดแล้วจร)- บริการ ไทย ซิตี้ แอร์ เทอร์มินอล ที่อาคารจอดแล้วจร ชั้น 1 สำหรับผู้โดยสารเครื่องบินของการบินไทย ที่ท่าอากาศยานดอนเมือง โดยมีบริการเช็คอิน และมีรถรับ-ส่งหมุนเวียนระหว่างสถานีลาดพร้าวและท่าอากาศยานดอนเมือง- กูร์เมต์ มาร์เก็ต ที่ชั้นร้านค้า และอาคารจอดแล้วจรชั้นใต้ดิน

**เวลาให้บริการ**

**สถานที่ใกล้เคียง**
แผนผังบริเวณสถานี- โรงเรียนอนุบาลแย้มสอาด และโรงเรียนแย้มสอาด (ประถม)- โรงเรียนแม้นศรีพิทยาลัย- สถาบันพัฒนาข้าราชการฝ่ายตุลาการศาลยุติธรรม- สำนักงานอัยการสูงสุด- ศาลแขวงพระนครเหนือ, ศาลแพ่ง, ศาลอาญา และศาลอุทธรณ์- พิพิธภัณฑ์ศาลไทยและหอจดหมายเหตุ- กรมส่งเสริมการค้าระหว่างประเทศ ถนนรัชดาภิเษก- มหาวิทยาลัยราชภัฏจันทรเกษม- สถาบันวิทยาการประกันภัยระดับสูง สำนักงานคณะกรรมการกำกับและส่งเสริมการประกอบธุรกิจประกันภัย- สำนักงานคณะกรรมการกำกับและส่งเสริมการประกอบธุรกิจประกันภัย- สถาบันวิจัยรพีพัฒนศักดิ์- สถาบันพัฒนาข้าราชการฝ่ายตุลาการศาลยุติธรรม

**รถโดยสารประจำทาง**
 ถนนลาดพร้าว ด้านทางแยกลาดพร้าว 8 28 92 96 145 502 517- ถนนลาดพร้าว ด้านโชคชัย 4 8 73 92 96 122 126 137 145 191 502 514

**ถนนรัชดาภิเษก (มุ่งหน้าสุทธิสาร)**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**
 ถนนรัชดาภิเษก ด้านสุทธิสาร สาย 73 136 137 179 185 206 514 - ถนนรัชดาภิเษก ด้านศาลอาญา สาย 28 126:136 179 185 191 206

**อ้างอิง**

**แหล่งข้อมูลอื่น**
หมวดหมู่:สิ่งก่อสร้างตั้งแต่ พ.ศ. 2547
ลาดพร้าว
ลาดพร้าว
ลาดพร้าว
หมวดหมู่:สิ่งก่อสร้างตั้งแต่ พ.ศ. 2566